CELEX: 32010D0721(01)
Language: lt
Date: 1279497600000
Title: 2010 m. liepos 19 d. Komisijos sprendimas dėl veterinarijos srities veiklos, susijusios su Europos Sąjungos informavimo politika, parama tarptautinėms organizacijoms, informavimu apie ligas ir veterinarijos procedūrų kompiuterizavimu, finansavimo 2010 m.

21.7.2010   
            
            
               LT
            
            
               Europos Sąjungos oficialusis leidinys
            
            
               C 199/1
            
         KOMISIJOS SPRENDIMAS
   2010 m. liepos 19 d.
   dėl veterinarijos srities veiklos, susijusios su Europos Sąjungos informavimo politika, parama tarptautinėms organizacijoms, informavimu apie ligas ir veterinarijos procedūrų kompiuterizavimu, finansavimo 2010 m.
   2010/C 199/01
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 20 ir 23 straipsnius, 35 straipsnio 2 dalį ir 36 straipsnio 2 dalį,
   kadangi:
   
               (1)
            
            
               Pagal Finansinio reglamento 75 straipsnį ir Įgyvendinimo taisyklių 90 straipsnio 1 dalį prieš Europos Sąjungos biudžeto išlaidų įsipareigojimą institucija arba tarnybos, kurioms institucija yra perdavusi įgaliojimus, turi priimti finansavimo sprendimą, kuriame išdėstomi pagrindiniai su išlaidomis susijusių veiksmų elementai.
            
         
               (2)
            
            
               Vadovaujantis Finansinio reglamento 110 straipsniu, turi būti patvirtinta metinė darbo programa, pagal kurią suteikiamos dotacijos.
            
         
               (3)
            
            
               Būtina nustatyti darbo programą dėl veterinarijos srities veiklos, susijusios su Europos Sąjungos informacijos politika, parama tarptautinėms organizacijoms, informavimu apie ligas ir veterinarijos procedūrų kompiuterizavimu. Remiantis 2002 m. gruodžio 23 d. Komisijos reglamento (EB, Euroatomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (2) (toliau – Įgyvendinimo taisyklės), 90 straipsnio 2 ir 3 dalimis, prieduose pateikta darbo programa yra pakankamai išsami, todėl šis sprendimas yra darbo programoje, pagal kurią suteikiamos dotacijos ir rengiami viešieji pirkimai, numatytų išlaidų finansavimo sprendimas.
            
         
               (4)
            
            
               Pagal Sprendimo 2009/470/EB 19 straipsnį Sąjunga skiria finansinį įnašą informavimo apie gyvūnų sveikatą, jų gerovę ir gyvūninių produktų saugą politikai kurti, taip pat teisės aktams dėl gyvūnų gerovės rengti ir tobulinti būtiniems tyrimams atlikti.
            
         
               (5)
            
            
               Komisija įsipareigojo Europos Parlamentui ir Tarybai pateikti ataskaitas apie įvairius naminių paukščių svaiginimo metodus (2009 m. rugsėjo 24 d. Tarybos reglamento (EB) Nr. 1099/2009 dėl žudomų gyvūnų apsaugos (3) 27 straipsnio 3 dalis), vežamų gyvūnų gerovę ir gyvų gyvūnų prekybos srautus išsiplėtusioje Sąjungoje (2004 m. gruodžio 22 d. Tarybos reglamento (EB) Nr. 1/2005 dėl gyvūnų apsaugos juos vežant ir atliekant susijusias operacijas ir iš dalies keičiančio direktyvas 64/432/EEB ir 93/119/EB ir Reglamentą (EB) Nr. 1255/97 (4) 32 straipsnis) ir genetinių kriterijų įtaką nustatytiems trūkumams, kenkiantiems broilerių gerovei (2007 m. birželio 28 d. Tarybos direktyvos 2007/43/EB, nustatančios būtiniausias broilerių apsaugos taisykles (5), 6 straipsnio 1 dalis).
            
         
               (6)
            
            
               Komisija įsipareigojo gerinti suinteresuotųjų šalių ir visuomenės informavimą apie gyvūnų gerovės standartus pagal 2006 m. patvirtintą Bendrijos veiksmų planą dėl gyvūnų gerovės (6).
            
         
               (7)
            
            
               Komisija įsipareigojo Europos Parlamentui ir Tarybai iki 2010 m. pabaigos pateikti ataskaitą apie klonavimą maisto gamybos tikslais. Ataskaitoje bus aptarti visi klonavimo maisto gamybos tikslais aspektai, atsižvelgiant į galiojančius teisės aktus, ir nurodytos galimos alternatyvos. Tam reikia duomenų apie dabartinę technologijų naudojimo padėtį ir poveikį gyvūnų sveikatai bei gerovei.
            
         
               (8)
            
            
               Sąjunga turėtų išnaudoti informavimo kampanijos „2011 m. – Tarptautiniai veterinarijos metai“ galimybes, siekdama remti gyvūnų sveikatos politiką ir pabrėžti veterinaro profesijos svarbą saugant visuomenės sveikatą ir gyvūnų sveikatą bei gerovę.
            
         
               (9)
            
            
               Sprendimo 2009/470/EB 19 straipsnio a punkto i papunkčiu nustatyta, kad Sąjunga finansiškai prisideda prie visos su Bendrijos teisės aktais, reglamentuojančiais gyvūnų sveikatą, gyvūnų gerovę ir gyvūninių produktų saugą, susijusios informacijos kaupimo ir saugojimo.
            
         
               (10)
            
            
               Finansinio įnašo reikia, kad prieiga prie šalims kandidatėms, potencialioms šalims kandidatėms ir kitoms šalims pagal Europos kaimynystės politikos priemonę Plėtros generalinio direktorato sukurtos sąveikiosios veterinarijos teisės aktų duomenų bazės (Vetlex) būtų suteikta visoms valstybėms narėms.
            
         
               (11)
            
            
               Remdamasi Sprendimo 2009/470/EB 22 straipsniu, Sąjunga gali įgyvendinti arba padėti valstybėms narėms ar tarptautinėms organizacijoms įgyvendinti Sąjungos veterinarijos teisės aktams rengti ir švietimui arba mokymui veterinarijos srityje tobulinti būtinas technines ir mokslines priemones.
            
         
               (12)
            
            
               Pasaulinė gyvūnų sveikatos organizacija (toliau – PGSO) yra tarpvyriausybinė organizacija, atsakinga už gyvūnų sveikatos gerinimą visame pasaulyje. 2010 m. gruodžio 6–8 d. PGSO surengs tarptautinę konferenciją veterinarijos teisės aktų klausimais. PGSO atliko pirmąjį veterinarijos teisės aktų tyrimą ir ketina į diskusijas tarptautinėje konferencijoje įtraukti visas šalis nares. Labai svarbu, kad sutaptų visų PGSO šalių narių ir ES požiūris į veterinarijos teisės aktus ir kad ES aktyviai prisidėtų prie konferencijos, tuo pačiu paremdama ir Sąjungos gyvūnų sveikatos politiką.
            
         
               (13)
            
            
               Pagal Įgyvendinimo taisyklių 168 straipsnio 1 dalies c punktą dotacijos gali būti suteiktos neskelbiant kvietimo teikti paraiškas tuo atveju, kai institucijos turi de facto monopolį. Kaip standartus pagal PPO SFS susitarimą rengianti institucija ir kaip tarpvyriausybinė organizacija, atsakinga už gyvūnų sveikatos gerinimą visame pasaulyje, PGSO turi šiame sektoriuje de facto monopolį, todėl kvietimas teikti paraiškas nereikalingas, kad ES galėtų prisidėti prie tarptautinės konferencijos veterinarijos teisės aktų klausimais organizavimo.
            
         
               (14)
            
            
               Sprendimo 2009/470/EB 35 straipsnio 1 dalimi leidžiama skirti Sąjungos finansinę pagalbą gyvūnų identifikavimo ir informavimo apie ligas sistemoms sukurti.
            
         
               (15)
            
            
               Todėl Sąjunga, remdamasi 2005 m. kovo 1 d. Komisijos sprendimu 2005/176/EB, nustatančiu šifruotą pranešimo apie gyvūnų ligas formą ir kodus pagal Tarybos direktyvą 82/894/EEB (7), turėtų suteikti finansinį įnašą, skirtą informavimo apie gyvūnų ligas sistemos (ADNS) valdymui ir tobulinimui.
            
         
               (16)
            
            
               Komunikatu Tarybai, Europos Parlamentui ir Europos ekonomikos ir socialinių reikalų komitetui ir Regionų komitetui dėl Naujosios Europos Sąjungos gyvūnų sveikatos strategijos (2007–2013 m.) Komisija įsipareigojo gerinti ES pasirengimą didelėms grėsmėms gyvūnų sveikatai, įskaitant Sąjungos greitojo reagavimo tinklo tobulinimą.
            
         
               (17)
            
            
               Sprendimo 2009/470/EB 36 straipsniu numatytas Sąjungos finansinis įnašas, skirtas tam tikroms kompiuterinėms sistemoms, kurios yra naudojamos Sąjungos vidaus prekybai ir importui.
            
         
               (18)
            
            
               Reikia toliau teikti finansinius įnašus, skirtus 2002 m. gruodžio 30 d. Komisijos sprendimu dėl integruotos kompiuterinės veterinarijos sistemos sukūrimo (8) nustatytos integruotos kompiuterinės veterinarijos sistemos TRACES (prekybos kontrolės ir ekspertizių sistema) talpinimui, valdymui ir priežiūrai.
            
         
               (19)
            
            
               Remiantis Finansinio reglamento 83 straipsniu ir Įgyvendinimo taisyklių 106 straipsnio 5 dalimi, šis finansavimo sprendimas taip pat gali būti taikomas delspinigiams už pavėluotą mokėjimą.
            
         
               (20)
            
            
               Taikant šį sprendimą, reikėtų apibrėžti sąvoką „esminis pakeitimas“, kaip apibrėžta Įgyvendinimo taisyklių 90 straipsnio 4 dalyje.
            
         
               (21)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         NUSPRENDĖ:
   1 straipsnis
   Šiuo sprendimu patvirtinama Tarybos sprendimo 2009/470/EB 20 ir 23 straipsnių, 35 straipsnio 2 dalies ir 36 straipsnio 2 dalies įgyvendinimo, kaip nustatyta I ir II prieduose, metinė darbo programa.
   Darbo programa yra finansavimo sprendimas, kaip apibrėžta Finansinio reglamento 75 straipsnyje.
   2 straipsnis
   Šiuo sprendimu nustatytas didžiausias įnašas, skirtas programai įgyvendinti – 4 935 000 EUR, finansuojamas pagal šią 2010 m. Europos Sąjungos bendrojo biudžeto eilutę:
   
               —
            
            
               biudžeto eilutė 17 04 02 01 – 4 935 000 EUR
            
         Šiuos asignavimus taip pat galima naudoti delspinigiams už pavėluotą mokėjimą mokėti.
   3 straipsnis
   1.   Įgaliotasis pareigūnas gali daryti bet kokius šio sprendimo pakeitimus, kurie nelaikomi esminiais pagal Reglamento (EB, Euratomas) Nr. 2342/2002 90 straipsnio 4 dalį, atsižvelgdamas į patikimo finansų valdymo ir proporcingumo principus.
   2.   Kumuliaciniai darbo programos veiklai finansuoti skirtų asignavimų pakeitimai, neviršijantys 10 proc. didžiausio šio sprendimo 2 straipsnyje numatyto įnašo, nelaikomi esminiais pagal Reglamento (EB, Euratomas) Nr. 2342/2002 90 straipsnio 4 dalį, jeigu dėl jų iš esmės nesikeičia darbo programos pobūdis ir tikslas.
   
      Priimta Briuselyje 2010 m. liepos 19 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 357, 2002 12 31, p. 1.
   
      (3)  OL L 303, 2009 11 18, p. 1.
   
      (4)  OL L 3, 2005 1 5, p. 1.
   
      (5)  OL L 182, 2007 7 12, p. 19.
   
      (6)  COM(2006) 13 galutinis.
   
      (7)  OL L 59, 2005 3 5, p. 40.
   
      (8)  OL L 8, 2003 1 14, p. 44.
   
      I PRIEDAS
      
         Tarybos sprendimas 2009/470/EB dėl išlaidų veterinarijos srityje, ypač jo 20 ir 23 straipsniai, 35 straipsnio 2 dalis ir 36 straipsnio 2 dalis – 2010 m. darbo programa
      
      1.1.   Įvadas
      
      Šioje programoje 2010 m. numatytos 8 įgyvendinimo priemonės. Remiantis 2009 m. gegužės 25 d. Tarybos sprendime 2009/470/EB dėl išlaidų veterinarijos srityje išdėstytais tikslais, toliau pateikiamas biudžeto lėšų paskirstymas ir pagrindiniai veiksmai:
      
                  —
               
               
                  dotacijoms (vykdoma tiesioginio centralizuoto valdymo būdu) (1.2):
                  
                              —
                           
                           
                              2010 m. gruodžio 6–8 d. PGSO rengiamai tarptautinei konferencijai veterinarijos teisės aktų klausimais skirtas Sąjungos finansinis įnašas, kuriuo ji bendrai finansuoja ne daugiau kaip 80 proc. visų reikalavimus atitinkančių išlaidų, yra 200 000 EUR,
                           
                        
            
                  —
               
               
                  viešiesiems pirkimams (vykdoma tiesioginio centralizuoto valdymo būdu) (1.3):
                  
                              —
                           
                           
                              ne didesnės kaip 1 100 000 EUR vertės bendroji sutartis dėl gyvūnų sveikatos klausimų ir gyvūnų sveikatos strategijos principų sklaidos priemonių pagal informavimo kampaniją „2011 m. – Tarptautiniai veterinarijos metai“,
                           
                        
                              —
                           
                           
                              Sveikatos ir vartotojų reikalų generalinio direktorato ir Plėtros generalinio direktorato įgaliojimų abipusis perdavimas, šiems dviems direktoratams raštu susitarus dėl ne didesnio kaip 75 000 EUR įnašo, skirto valstybių narių administratorių prieigai prie Vetlex duomenų bazės, vadovaujantis Vidaus taisyklių 7 straipsniu,
                           
                        
                              —
                           
                           
                              ne didesnės kaip 50 000 EUR vertės bendroji sutartis dėl tyrimo informacijai apie klonavimo poveikį ūkinių gyvūnų sveikatai ir gerovei surinkti,
                           
                        
                              —
                           
                           
                              ne didesnės kaip 2 210 000 EUR vertės bendrosios sutartys dėl integruotos kompiuterinės veterinarijos sistemos TRACES (prekybos kontrolės ir ekspertizių sistema) talpinimo, valdymo ir priežiūros,
                           
                        
                              —
                           
                           
                              ne didesnės kaip 600 000 EUR vertės bendroji sutartis dėl tyrimų, leidinių ir informacijos sklaidos, siekiant remti gyvūnų gerovės strategiją,
                           
                        
                              —
                           
                           
                              ne didesnės kaip 200 000 EUR vertės bendroji sutartis dėl ES pasirengimo didelėms grėsmėms gyvūnų sveikatai ir Sąjungos greitojo reagavimo tinklo šioje srityje tobulinimo,
                           
                        
                              —
                           
                           
                              ne didesnės kaip 500 000 EUR vertės bendroji sutartis dėl informavimo apie gyvūnų ligas sistemos (ADNS) atnaujinimo, įskaitant reikiamus techninius patobulinimus.
                           
                        
            1.2.   Dotacijos
      
      1.2.1.   Sąjungos finansinis įnašas, skirtas 2010 m. gruodžio 6–8 d. PGSO rengiamai tarptautinei konferencijai veterinarijos teisės aktų klausimais finansuoti.
      Dotacijos teikiamos rašytinio susitarimo pagrindu.
      TEISINIS PAGRINDAS
      Tarybos sprendimo 2009/470/EB 23 straipsnis.
      BIUDŽETO EILUTĖ
      17 04 02 01
      SIEKIAMI TIKSLAI IR PLANUOJAMI REZULTATAI
      2010 m. gruodžio 6–8 d. PGSO surengs tarptautinę konferenciją veterinarijos teisės aktų klausimais.
      Pasaulinė gyvūnų sveikatos organizacija (PGSO) atliko pirmąjį veterinarijos teisės aktų tyrimą ir ketina į diskusijas tarptautinėje konferencijoje įtraukti visas šalis nares. Labai svarbu, kad sutaptų visų PGSO šalių narių ir ES požiūris į veterinarijos teisės aktus ir kad ES aktyviai prisidėtų prie konferencijos.
      ĮGYVENDINIMO PRIEMONĖS APRAŠYMAS IR TIKSLAI
      Sąjungos finansinis įnašas, skirtas tarptautinei konferencijai veterinarijos teisės aktų klausimais finansuoti.
      ĮGYVENDINIMAS
      Tiesioginis centralizuotas.
      TIESIOGINIS SUTARČIŲ SUDARYMAS: 168 STRAIPSNIO 1 DALIES C PUNKTAS
      ORIENTACINĖ DOTACIJOS SUMA
      200 000 EUR
      DIDŽIAUSIAS GALIMAS BENDRO FINANSAVIMO DYDIS
      Daugiausia 80 proc. visų reikalavimus atitinkančių išlaidų, susijusių su šios tarptautinės konferencijos rengimu.
      1.3.   Viešieji pirkimai
      
      Bendras viešųjų pirkimų sutartims skirtas 2010 m. biudžetas yra 4 735 000 EUR.
      1.3.1.   Informavimo kampanija „2011 m. – Tarptautiniams veterinarijos metams“ remti
      
      TEISINIS PAGRINDAS
      Tarybos sprendimo 2009/470/EB 20 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Daugiausia keturios paslaugų sutartys.
      NUMATOMŲ SUDARYTI SUTARČIŲ DALYKAI
      Rengti informavimo kampaniją „2011 m. – Tarptautiniai veterinarijos metai“, siekiant remti tų metų Sąjungos gyvūnų apsaugos politiką, įskaitant įvairius informavimo veiksmus ir priemones. Išsami informacija pateikiama II priede.
      ĮGYVENDINIMAS
      Tiesioginis centralizuotas.
      VIEŠŲJŲ PIRKIMŲ PROCEDŪROS PRADŽIOS PRELIMINARUS TVARKARAŠTIS
      —
      KONKRETI SUTARTIS
      Bent keturių konkrečių paslaugų sutarčių sudarymas (per 2010 m. antrąjį ketvirtį) pagal bendrąją sutartį Nr. XXX (numeris bus pateiktas prieš priimant sprendimą).
      1.3.2.   Prieigos prie Vetlex suteikimas visų valstybių narių institucijoms.
      
      TEISINIS PAGRINDAS
      Tarybos sprendimo 2009/470/EB 20 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Sveikatos ir vartotojų reikalų generalinio direktorato ir Plėtros generalinio direktorato įgaliojimų abipusis perdavimas, šiems dviems direktoratams raštu susitarus, vadovaujantis Vidaus taisyklių 7 straipsniu.
      NUMATOMŲ SUTARČIŲ DALYKAI (JEI ĮMANOMA)
      Vetlex duomenų bazė – tai sąveikioji visų veterinarijos teisės aktų duomenų bazė, šiuo metu prieinama šalims kandidatėms, potencialioms šalims kandidatėms ir kitoms šalims pagal Europos kaimynystės politikos priemonę. Joje pateikiamos suvestinės susijusių teisės aktų redakcijos ir ji atnaujinama per 24 valandas nuo naujų teisės aktų paskelbimo. Duomenų bazę valdo nepriklausoma bendrovė pagal sutartį su Plėtros generaliniu direktoratu.
      Šiuo metu lėšos valdymui skiriamos iš Plėtros generalinio direktorato biudžeto, todėl valstybėms narėms negalima suteikti prieigos prie Vetlex duomenų bazės.
      Planuojamu įnašu siekiama suteikti valstybių narių institucijoms prieigą prie Vetlex.
      ĮGYVENDINIMAS
      —
      VIEŠŲJŲ PIRKIMŲ PROCEDŪROS PRADŽIOS PRELIMINARUS TVARKARAŠTIS
      Priėmus šį sprendimą.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      75 000 EUR
      KONKRETI SUTARTIS
      Raštiškas Sveikatos ir vartotojų reikalų GD ir Plėtros GD susitarimas.
      1.3.3.   Klonavimo poveikio ūkinių gyvūnų sveikatai ir gerovei tyrimas.
      
      TEISINIS PAGRINDAS
      Tarybos sprendimo 2009/470/EB 23 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena paslaugų sutartis (naudoti esamas bendrąsias sutartis).
      NUMATOMŲ SUTARČIŲ DALYKAI (JEI ĮMANOMA)
      Bus surinkti duomenys apie neigiamą šios technologijos poveikį klonuotiems gyvūnų jaunikliams ir jų turinčioms surogatinėms patelėms. Bus atliktas palyginimas su kitomis technologijomis ir jos tobulinimo galimybių analizė.
      Šio tyrimo dalyku taip pat bus klonavimo poveikis biologinei įvairovei, veisimo programoms ir biologiniam saugumui.
      ĮGYVENDINIMAS
      Tiesioginis centralizuotas.
      VIEŠŲJŲ PIRKIMŲ PROCEDŪROS PRADŽIOS PRELIMINARUS TVARKARAŠTIS
      2010 m. pirmasis pusmetis.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      50 000 EUR
      KONKRETI SUTARTIS
      Konkrečios paslaugų sutarties sudarymas (per 2010 m. antrąjį ketvirtį) pagal bendrąją sutartį Nr. XXX (numeris bus pateiktas prieš priimant sprendimą).
      1.3.4.   Integruotos kompiuterinės veterinarijos sistemos TRACES (prekybos kontrolės ir ekspertizių sistema) talpinimas, valdymas ir priežiūra.
      
      TEISINIS PAGRINDAS
      Tarybos sprendimo 2009/470/EB 36 straipsnio 2 dalis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Kelios paslaugų sutartys (naudoti esamas bendrąsias sutartis).
      NUMATOMŲ SUTARČIŲ DALYKAI (JEI ĮMANOMA)
      
                  —
               
               
                  1 935 000 EUR integruotos kompiuterinės veterinarijos sistemos TRACES (prekybos kontrolės ir ekspertizių sistema) talpinimui, valdymui ir priežiūrai, logistiniam TRACES vartotojų aprūpinimui, paramai tarnybų centrinėms įstaigoms, ryšiams, svetainei, saugumui ir programinės įrangos licencijų įsigijimui (priežiūrai ir aprūpinimui).
               
            
                  —
               
               
                  150 000 EUR informacinių technologijų platformai sukurti ir įdiegti, kad būtų galima keistis nacionalinėse galvijų duomenų bazėse pateikta informacija ir kartu taikyti TRACES sertifikavimo sistemą.
               
            
                  —
               
               
                  125 000 EUR tyrimui, kuriuo siekiama ištirti techninius elektroninio TRACES sertifikavimo sistemos įdiegimo reikalavimus ir valstybėse narėse dabar esančią elektroninių parašų sistemos galimybę.
               
            ĮGYVENDINIMAS
      Tiesioginis centralizuotas.
      VIEŠŲJŲ PIRKIMŲ PROCEDŪROS PRADŽIOS PRELIMINARUS TVARKARAŠTIS
      —
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      2 210 000 EUR (dalis sumos iš ESP DESIS I ir II projektams skirtų 140 mln. EUR (Informatikos generalinio direktorato IT plėtra).
      KONKRETI SUTARTIS
      Kelių konkrečių paslaugų sutarčių sudarymas (per 2010 m. trečiąjį ketvirtį) pagal bendrąsias sutartis, kurių numeriai – DIGIT 05650, 05710, 05711, 05716, 06210, 06350.
      Kvietimas dalyvauti konkurse (kodas 4-12), kurio skelbimo Nr. 2005/S 208-204587 (per 2010 m. trečiąjį ketvirtį).
      1.3.5.   Tyrimai, leidiniai ir informacijos sklaida, kuriais siekiama remti gyvūnų gerovės strategiją
      
      TEISINIS PAGRINDAS
      Sprendimo 2009/470/EB 20 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Daugiausia septynios paslaugų sutartys (naudoti esamas bendrąsias sutartis).
      NUMATOMŲ SUTARČIŲ DALYKAI (JEI ĮMANOMA)
      
                  —
               
               
                  Galimų priemonių poveikio ES gyvūnų gerovės strategijai tyrimas.
               
            
                  —
               
               
                  Tyrimas, kuriuo siekiama įvertinti tam tikrų naminių paukščių svaiginimo metodų, kaip antai svaiginimo grupėmis elektros srove vandens voniose, laipsniško atsisakymo socialinį bei ekonominį poveikį ir poveikį aplinkai.
               
            
                  —
               
               
                  Reglamento (EB) Nr. 1/2005 dėl gyvūnų gerovės poveikio ataskaita, atsižvelgiant į navigacijos sistemų reikalavimų įgyvendinimą, taip pat socialines ir ekonomines pasekmes, įskaitant regioninius aspektus.
               
            
                  —
               
               
                  Tarptautinės konferencijos gyvūnų gerovės švietimo klausimais rengimas, siekiant toliau teikti piliečiams informaciją apie gyvūnų gerovę ir didinti informuotumą apie tai, kaip svarbu mokyti žmones tinkamai elgtis su gyvūnais.
               
            
                  —
               
               
                  Tyrimas, kuriuo siekiama įvertinti, kokį socialinį bei ekonominį poveikį ir poveikį aplinkai gali turėti galimos priemonės, kuriomis siekiama mažinti mėsinių broilerių gerovės problemas, susijusias su genetine atranka, bei gerovės problemas, kylančias dėl jų protėvių pulko auginimo ir laikymo būdo.
               
            ĮGYVENDINIMAS
      Tiesioginis centralizuotas.
      VIEŠŲJŲ PIRKIMŲ PROCEDŪROS PRADŽIOS PRELIMINARUS TVARKARAŠTIS
      —
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      600 000 EUR
      KONKRETI SUTARTIS
      Daugiausia septynių konkrečių paslaugų sutarčių sudarymas (per 2010 m. pirmąjį pusmetį) pagal bendrąją sutartį dėl vertinimo, poveikio vertinimo ir susijusių paslaugų atlikimo (3 dalis, maisto grandinė, sutarties Nr. SANCO/2008/01/055). Išimtis taikoma švietimo gyvūnų gerovės klausimais tema rengiamai tarptautinei konferencijai, kurios tikslais bus sudaromos konkrečios paslaugų sutartys ar tarpžinybiniai susitarimai.
      1.3.6.   ES greitojo reagavimo tinklo, krizių valdymo ir ryšių pajėgumo tam tikrų užkrečiamųjų gyvūnų ligų atveju vertinimas
      
      TEISINIS PAGRINDAS
      Tarybos sprendimo 2009/470/EB 23 straipsnis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Viena paslaugų sutartis (naudoti esamas bendrąsias sutartis).
      NUMATOMŲ SUTARČIŲ DALYKAI (JEI ĮMANOMA)
      ES greitojo reagavimo tinklo, krizių valdymo ir ryšių pajėgumo tam tikrų užkrečiamųjų gyvūnų ligų atveju vertinimo tyrimas.
      ĮGYVENDINIMAS
      Tiesioginis centralizuotas.
      VIEŠŲJŲ PIRKIMŲ PROCEDŪROS PRADŽIOS PRELIMINARUS TVARKARAŠTIS
      2010 m. pirmasis pusmetis.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      200 000 EUR
      KONKRETI SUTARTIS
      Sveikatos ir vartotojų reikalų generalinio direktorato bendroji sutartis dėl 2009–2013 m. vertinimo (3 dalis, maisto grandinė, sutarties Nr. SANCO/2008/01/055).
      1.3.7.   Informacijos apie gyvūnų ligas sistema (ADNS)
      
      TEISINIS PAGRINDAS
      Tarybos sprendimo 2009/470/EB 35 straipsnio 2 dalis.
      BIUDŽETO EILUTĖ
      17 04 02 01
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Daugiausia trys paslaugų sutartys (naudoti esamas bendrąsias sutartis).
      NUMATOMŲ SUTARČIŲ DALYKAI (JEI ĮMANOMA)
      Šio viešojo pirkimo sutarties dalykai:
      
                  —
               
               
                  150 000 EUR skirta einamiesiems ADNS sistemos darbams,
               
            
                  —
               
               
                  150 000 EUR skirta parengti ADNS interneto paslaugoms, susijusioms su gaunamais ir siunčiamais pranešimais, teikti ir suderinti ADNS su PGSO informavimo sistema,
               
            
                  —
               
               
                  50 000 EUR skirta kartografavimui – ADNS papildymui kartografavimo internete funkcija ir kartografavimo funkcijos įdiegimui Sveikatos ir vartotojų reikalų generalinio direktorato svetainėje,
               
            
                  —
               
               
                  50 000 EUR skirta kartografavimui – pajėgumo padidinimui naudojant ArcMAP,
               
            
                  —
               
               
                  100 000 EUR skirta licencijoms ir aprūpinimui.
               
            ĮGYVENDINIMAS
      Tiesioginis centralizuotas.
      VIEŠŲJŲ PIRKIMŲ PROCEDŪROS PRADŽIOS PRELIMINARUS TVARKARAŠTIS
      Informatikos generalinis direktoratas jau atliko.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      500 000 EUR
      KONKRETI SUTARTIS
      Daugiausia trijų konkrečių paslaugų sutarčių sudarymas (2010 m.) pagal bendrąją sutartį Nr. DI 5710-5750.
   
   
      II PRIEDAS
      
         Programavimo dokumentas, kuriame išsamiai išdėstomi jungtiniai ryšių srities veiksmai, kaip nurodyta Europos Komisijos ir Pasaulinės gyvūnų sveikatos organizacijos (PGSO) susitarimo memorandume dėl bendrų ryšių srities veiksmų 2011 m
          (1)
      
      1.   Vaizdo siužetų gamyba
      
      Komisijos nustatytas rangovas pagamins šešis (6) vaizdo siužetus gyvūnų sveikatos tema, pvz., apie kasdieninį veterinarų darbą, prižiūrint ūkiuose didelius gyvūnus, prekybą gyvais gyvūnais ir gyvūniniais produktais, maisto saugą, gyvūnų gerovę, zoonosių kontrolę, krizių valdymą ir maisto saugumą.
      Komisija skirs lėšų vaizdo siužetų gamybai ir platinimui pasirinktose svetainėse, kaip antai „EU tube“, ir galbūt ES valstybių narių TV kanalais.
      Savo ruožtu PGSO užtikrins, kad būtų nemokamai pateikta ilgos trukmės atitinkama nauja filmuota medžiaga, kurią Komisijos paskirtas rangovas naudos išimtinai tik tų šešių vaizdo siužetų gamybai. Vėliau PGSO gali platinti šiuos vaizdo siužetus savais kanalais bet kurioje PGSO valstybėje narėje.
      Sutarta, kad kiekvienos ištraukos redagavimo etapą prižiūrės abu partneriai.
      Autorių teisės į galutinę vaizdo siužetų redakciją priklausys Komisijai, tačiau ji prašys PGSO pritarimo dėl rangovo sukurtos medžiagos dalies ar visos medžiagos kopijavimo, keitimo ar pakartotinio naudojimo sąlygų.
      Komisija suteiks PGSO teisę nevaržomai naudoti vaizdo siužetus, tačiau PGSO turės Komisijai pateikti informaciją apie vaizdo siužetų platinimą.
      2.   2011 m. ES veterinarijos savaitė ir plakatų kūrimas
      
      Bus sukurta ir įvairiomis ryšių priemonėmis populiarinama 2011 m. ES veterinarijos savaitės vaizdinė tapatybė, į kurią bus įtraukti informavimo kampanijos „2011 m. – Tarptautiniai veterinarijos metai“ (toliau – „Vet2011“) aspektai.
      Sutarta, kad į šią vaizdinę tapatybę bus įtraukti arba prie jos pritaikyti dabartinio „Vet2011“ dizaino elementai. Bet kokie esminiai dabartinio „Vet2011“ logotipo pakeitimai turėtų būti pateikti PGSO generaliniam direktoriui dr. Bernardui Vallat ir „Vet2011“ animacinio ir koordinacinio komiteto pirmininkui prof. Jean-François Chary patvirtinti.
      Sukurtą vaizdinę tapatybę Komisija ketina naudoti „Vet2011“ plakatų, įskaitant ES ir PGSO logotipus, kūrimui. 2011 m. sausio 17–24 d. vienas iš tų plakatų papuoš Berlaymont pastatą. Be to, Komisija sukurs ir pagamins tokį pat, tik mažesnį plakatą, kuris papuoš PGSO būstinę, taip pažymint Tarptautinių veterinarijos metų pradžią. PGSO užtikrins, kad mažesnysis plakatas būtų pakabintas pasirinktoje vietoje ir nukabintas. Komisija nepadengs su pakabinimu ir nukabinimu susijusių išlaidų, išskyrus Berlaymont pastatą. Šių plakatų pateikimas keliose vietose padidins Komisijos ir PGSO veiklos regimumą.
      3.   Internetinis nuotraukų konkursas
      
      Pagal informavimo kampaniją „2011 m. – Tarptautiniai veterinarijos metai“ planuojama surengti internetinį nuotraukų konkursą. ES ir apskritai viso pasaulio gyventojai galės dalyvauti nuotraukų konkurse ir į svetainės serverį įkelti nuotraukas ir kontaktinius duomenis. Nuotraukų konkurso dalyvius ir temas numatoma suskirstyti į įvairias kategorijas. Kuriant svetainę reikėtų į tai atsižvelgti; be to, joje turėtų būti pateikta kampanijos tikslais sukurta vaizdinė tapatybė ir ES bei PGSO logotipai.
      Projektą finansuos Komisija, o atrinktų nuotraukų sąrašą planuojama paskelbti 2011 m. gegužės 16–22 d. planuojamos 2011 m. ES veterinarijos savaitės metu. Savo ruožtu PGSO rems konkursą ir aktyviai dalyvaus atrenkant geriausias nuotraukas ir jas demonstruojant kitose vietose įrengtuose stenduose, visų pirma 79-ojoje generalinėje sesijoje Paryžiuje ir PGSO būstinėje Paryžiuje.
      4.   Žaliosios savaitės (Grüne Woche) Berlyne ir žemės ūkio parodos (Salon de l’Agriculture) Paryžiuje progomis įrengti stendai
      
      Komisija ir PGSO susitarė, kad „Vet2011“ šventė turėtų būti minima dvejose didžiausiose Europos gyvūnų ir maisto mugėse – 2011 m. sausio mėn. Vokietijoje ir 2011 m. vasario mėn. Prancūzijoje.
      Susitarta, kad Komisija skirs lėšas stendo konstrukcijos gamybai ir susijusiai spausdintinei informacinei medžiagai bei lankstinukams. Savo ruožtu PGSO sutinka derėtis su atitinkamomis institucijomis dėl nemokamos stendų ir vietų nuomos mugėse. Susitarta, kad mugėse bendrą stendą Komisijos ir PGSO atstovai pristatys kartu.
      
         (1)  C(2010) 3526.